# The Hugging Face Hub

<CourseFloatingBanner
    chapter={4}
    classNames="absolute z-10 right-0 top-0"
/>

[Hugging Face Hub](https://huggingface.co/) –- เว็บไซต์หลักของเรา –- เป็นแพลตฟอร์มกลางที่ทุกคนสามารถค้นหาโมเดลและชุดข้อมูลที่ล้ำสมัยที่สุด (state-of-the-art) และสามารถนำไปใช้งาน รวมถึงมีส่วนร่วมได้ เรามีโมเดลที่เปิดให้ใช้ได้อย่างเป็นสาธารณะที่หลากหลายมากกว่า 10,000 โมเดลให้เลือกใช้ ซึ่งในบทนี้เราจะมาเจาะลึกลงในเรื่องของโมเดล และเราจะพูดถึงชุดข้อมูลในบทที่ 5

โมเดลใน hub ของเราไม่ได้มีแค่ 🤗 Transformers หรือ NLP เท่านั้น ยังมีโมเดลจาก [Flair](https://github.com/flairNLP/flair) และ [AllenNLP](https://github.com/allenai/allennlp) สำหรับงาน NLP, [Asteroid](https://github.com/asteroid-team/asteroid) และ [pyannote](https://github.com/pyannote/pyannote-audio) สำหรับงานเสียง และ [timm](https://github.com/rwightman/pytorch-image-models) สำหรับงานภาพ และอื่นๆอีกมากมาย 

โมเดลเหล่านี้ถูกเก็บไว้ในรูปแบบของ Git repository ซึ่งนั่นสามารถทำให้เกิดการกำหนดเวอร์ชั่น (versioning) และการทำซ้ำได้ (reproducibility) การแบ่งปันโมเดลบน hub นั้นหมายถึงการปล่อยโมเดลสู่ชุมชน และทำให้ผู้คนสามารถเข้าถึงโมเดลได้อย่างง่ายดาย รวมถึงช่วยกำจัดความจำเป็นในการเทรนโมเดลด้วยตัวเอง และทำให้สามารถแบ่งปันและใช้งานได้ง่ายอีกด้วย

มากไปกว่านั้นการแบ่งปันโมเดลบน hub ยังเป็นการปล่อย (deploy) API สำหรับใช้โมเดลนั้นในการทำนายผลด้วย ซึ่งทุกคนสามารถนำไปทดสอบใช้งานกับข้อมูลอินพุตที่กำหนดได้เอง (custom inputs) และใช้คู่กับเครื่องมือที่เหมาะสมได้โดยตรงจากหน้าเว็บไซต์ของโมเดลนั้นโดยไม่มีค่าใช้จ่าย

ส่วนที่ดีที่สุดคือ การแบ่งปันและใช้โมเดลสาธารณะบน hub นั้นไม่มีค่าใช้จ่ายโดยสิ้นเชิง! ซึ่งเรามี [แผนแบบจ่าย](https://huggingface.co/pricing) ถ้าหากคุณต้องการจะแบ่งปันโมเดลอย่างเป็นส่วนตัว

วีดีโอข้างล่างนี้แสดงวิธีการนำทางไปหน้าต่างๆใน hub

<Youtube id="XvSGPZFEjDY"/>

ในส่วนนี้คุณจำเป็นที่จะต้องมีบัญชี huggingface.co เพื่อที่จะทำตาม เพราะเราจะมีการสร้างและจัดการ repositories บน Hugging Face Hub: [สร้างบัญชี](https://huggingface.co/join)


<EditOnGithub source="https://github.com/huggingface/course/blob/main/chapters/th/chapter4/1.mdx" />